Táto kniha je spojením dvoch projektov, na ktorých Eva Borušovičová pracovala až do svojich posledných dní. Jednak zbierky textov, ktoré písala do časopisu Madam Eva a denníka SME a jednak nedokončenej divadelnej hry Plechové nebo.Plechové nebo je označenie pre jav, kedy sa rádiové vlny prenášajú lepšie než zvyčajne, vďaka čomu je prenos jasný, zreteľný. A práve o tom táto kniha je. Dočítate sa v nej, ako si užívať kontinuitu. Ako tancovať, akoby sa nikto nedíval. O tom, ako nájsť svoju silu v nežnom šlendriánstve. A aj o tom, čo je to rozkoš bezčasia.Z každého textu Evy Borušovičovej je cítiť jej láskavosť, vľúdnosť, ale aj nádej a odhodlanie žiť v lepšom svete. Jasne. Zreteľne. Ako keby tu s nami stále bola. To je Plechové nebo.